Folketing
2004-10-05

Lovgivning vedrørende kommunalreformen: Lov om erhvervsfremme og ophævelse af lov om kommuners og amtskommuners deltagelse i erhvervsudviklingsaktiviteter (Kommunalreform) (Jan II) Forslaget fastsætter regler for statens, regionernes og kommunernes erhvervsfremme. Forslaget indebærer, at regionerne nedsætter regionale vækstfora, og forslaget fastsætter regler for disses opgaver og kompetencer. Forslaget vil endvidere indeholde regler om kommunernes og regionernes deltagelse i erhvervsudviklingsaktiviteter, der i dag er reguleret i lov om kommuners og amtskommuners deltagelse i erhvervsudviklingsaktiviteter. Denne lov bliver samtidig ophævet. Ændring af lov om bygnings- og boligregistrering, lov om Elsparefonden og lov om fremme af energi- og vandbesparelser i bygninger (Kommunalreform) (Jan II) Forslaget skal sikre entydigheden i adressesystemet, da der efter kommunalreformen vil findes flere veje med samme navn inden for én kommune. Forslaget indebærer endvidere konsekvensændringer vedrørende Elsparefondens bestyrelse og om offentlig tilgængelighed af bygningers energimærkning og energiplan. Økonomi- og erhvervsministeren vil give Folketinget redegørelse om: – Handicappolitisk redegørelse (Dec I) – Redegørelse om erhvervslivet og reguleringen 2003/2004 (Mar I) – Energipolitisk redegørelse (Apr II) – Redegørelse om væsentlige forhold vedrørende landets el- og gasforsyning (Apr II) Meddelelser fra formanden